गड़ीसर झील
गड़ीसर झील जिसे गड़सीसर झील भी कहा जाता है, भारतीय राज्य राजस्थान के जैसलमेर जिले में स्थित एक झील है। इसका निर्माण जैसलमेर के संस्थापक राजा रावल जैसल ने 1156 ई॰ में करवाया था। और बाद में वर्ष 1367 ई॰ के आसपास गड़सीसिंह द्वारा इसका पुनर्निर्माण कराया गया। यह झील एक कृत्रिम झील है जो जैसलमेर किले से लगभग 1.5 किलोमीटर दूर स्थित है। कहा जाता है कि इस झील ने एक बार पूरे शहर को पानी उपलब्ध कराया था। वर्तमान में, पानी इंदिरा गांधी नहर से गड़ीसर झील में आता है, इसलिए यह कभी नहीं सूखती है।